Barbadillo del Mercado

Barbadillo del Mercado [barbaDiljo delmerKAdo] estas loĝloko kaj municipo en la sudoriento de la provinco Burgoso, en la regiono Kastilio-Leono, Hispanio. Ĝi apartenas al la komarko Sierra de la Demanda. La loknomo Barbadillo del Mercado estas komprenebla kiel B. de la Bazaro.

 Geografio 
eta|maldekstre|170px|Mapo de la komarkoj de Burgoso. Sierra de la Demanda, ruĝe, sudoriente.
eta|maldekstre|240px|Preĝejo de la Triunuo kaj Konvento de la Dominikanoj.
eta|maldekstre|200px|Pilorio.
Ĝia municipa teritorio okupas totalan areon de 15,19 km² kaj laŭ la demografia informo de la municipa censo fare de la INE en 2021, ĝi havis 144 loĝantojn. Ĝi perdis 600 loĝantojn el la komenco de la 20-a jarcento pro migrado al urbaj areoj, kiel ja okazis en multaj loĝlokoj de la regiono.

Ĝi distas 50 km de Burgoso, provinca ĉefurbo.

 Historio 
La areo apartenis unue al la Regno Kastilio. En Mezepoko okazis reloĝado fine de la 9-a jarcento.

Dum la 16-a jarcento Barbadillo luktis kontraŭ la nobela familio Lara kaj poste kontraŭ la urbo Burgoso, por defendis sian sendependecon.

La loĝloko havis fervojan stacion de la linio Santander-Mediteraneo, kiu funkciis inter 1930 kaj 1985. En la aktualo la iama fervojo estis konvertita en verda vojo.

 Aktualo 
Tradiciaj enspezofontoj estis agrikulturo (cerealoj), minado, forstado, ĉasado, fiŝkaptado kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. Inter vidindaĵoj menciindas la preĝejo de Sankta Petro, la ermitejoj, la pontoj, la konvento, fontano, blazondomoj ktp.

 Vidu ankaŭ 
 Municipoj de la provinco Burgoso

 Notoj 

Kategorio:Municipoj de provinco Burgoso